सुबह की पाली में खिले चेहरे, लेकिन शाम को अंतिम पेपर के सवालों से जूझते रहे
परीक्षा में रीजनिंग के सवाल रहे मुश्किल
नेट: राजधानी में 35 केंद्रों पर 83 विषयों में ली गई परीक्षा
राष्ट्रीयपात्रता परीक्षा (नेट)-2015 रविवार को राजधानी में 35 केंद्रों पर हुई। 83 विषयों में हुई इस परीक्षा में सुबह की पाली के दोनों पेपर आसान रहे। सुबह का पेपर देने के बाद अभ्यर्थी परीक्षा केंद्रों पर काफी खुश दिखे। शाम की पाली में अंतिम पेपर ने चेहरे पर तनाव ला दिया। कई विषयों में अंतिम पेपर काफी कठिन रहा। कुछ अभ्यर्थियों के मुताबिक हिंदी प्रश्नों के कठिन अनुवाद ने भी परेशान किया। वहीं विषयों में गहराई से पूछे गए प्रश्नों से अभ्यर्थी जूझते दिखे। कुछ प्रश्न काफी ट्रिकी रहे। हालांकि कई अभ्यर्थियों के मुताबिक पिछले कई वर्षों के प्रश्नपत्रों को हल करने वाले और विषय पर गहराई से पकड़ रखने वालों के लिए अंतिम पेपर भी आसान रहा है।
पहली पाली में पहला पेपर 100 अंकों का रहा। इसके लिए अभ्यर्थियों को 60 में से 50 प्रश्न हल करने थे। दूसरा पेपर भी 100 नंबर का था, इसमें सभी 50 प्रश्न अनिवार्य थे। पहली पाली सुबह 9.30 बजे से दोपहर 12 बजे तक चली। इसके बाद दोपहर दो बजे तीसरे पेपर में 150 अंकों के लिए कुल 75 प्रश्न पूछे गए। ये सभी प्रश्न अनिवार्य थे। अंतिम पाली की परीक्षा दो बजे से 4.30 बजे तक हुई। नेट में पहला पेपर सामान्य समझ बोध पर आधारित क्वालिफाइंग नेचर का पेपर होता है। दूसरा पेपर वस्तुनिष्ठ होता है और इसमें विषय से संबंधित प्रश्न पूछे जाते हैं। अंतिम पेपर के जरिए अभ्यर्थियों की विषय पर बेहतर पकड़ की परीक्षा होती है।
>अगस्त में मांगा था आवेदन : आरआरबीने अगस्त 2015 में 651 पदों के लिए आवेदन मांगा था। जूनियर क्लर्क सह टाइपिस्ट के 301, एकाउंटेंट सह टाइपिस्ट के 55, ट्रेन क्लर्क के 29, टिकट एग्जामिनर के 180 और कॉमर्शियल क्लर्क के 86 पद भरे जाने हैं। आवेदन के लिए न्यूनतम योग्यता 12वीं और अधिकतम उम्रसीमा 29 वर्ष थी। परीक्षा सोमवार को भी होगी।
केंद्रों पर दिखी सख्ती
सुबह9.30 बजे पहली पाली शुरू हुई। परीक्षा केंद्रों पर सुबह 8.30 बजे ही अभ्यर्थी पहुंच चुके थे। कुछ केंद्रों पर कुछ देर से भी अभ्यर्थी पहुंचे लेकिन निर्धारित समय से पहले आने के कारण उन्हें प्रवेश की इजाजत मिल गई। केंद्रों पर सीबीएसई की सख्ती पूरी दिखी। फ्लाइंग स्क्वायड केंद्रों पर निरीक्षण करते दिखे। केंद्र के भीतर परीक्षकों ने भी सख्ती बरती। परीक्षार्थियों को केंद्र पर ही बाल पेन उपलब्ध कराई गई। शाम में अंतिम पेपर के बाद 4.30 बजे ही केंद्र से निकलने की अनुमति दी गई।
दीघा स्थित मे फ्लावर स्कूल में बने परीक्षा केंद्र से नेट देकर निकलते परीक्षार्थी। परीक्षा दो पालियों में आयोजित हुई।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva